Uznesenie Krajského súdu Bratislava sp. zn. 3S/119/2010 z 13. 3. 2013
Uznesenie Krajského súdu Bratislava z 13. marca 2013, sp. zn. 3S/119/2010, ECLI:SK:KSBA:2013:1010200749.2
Súd: Krajský súd Bratislava
Spisová značka: 3S/119/2010
ECLI: ECLI:SK:KSBA:2013:1010200749.2
Dátum vydania: 13. 3. 2013
Forma: Uznesenie
Text rozhodnutia
Súd: Krajský súd Bratislava Spisová značka: 3S/119/2010 Identifikačné číslo súdneho spisu: 1010200749 Dátum vydania rozhodnutia: 14. 03. 2013 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2013:1010200749.2 Uznesenie Krajský súd v Bratislave v právnej veci žalobcu: Slovenský rozhlas, Mýtna 1, 817 55 Bratislava, zastúpený: Procházka & partners, spol. s r.o., Búdková 4, 011 04 Bratislava, proti žalovanému: Rada pre vysielanie a retransmisiu, Dobrovičova 8, P.O.Box 155, 810 00 Bratislava, o preskúmanie zákonnosti rozhodnutia žalovaného č. RL/02/2010 zo dňa 23.2.2010, takto r o z h o d o l : Súd zrušuje uznesenie Krajského súdu v Bratislave č.k. 3S/119/2010-51 zo dňa 12.6.2012. o d ô v o d n e n i e : Žalobou doručenou tunajšiemu súdu dňa 18.3.2010 sa žalobca domáhal preskúmania zákonnosti rozhodnutia žalovaného č. RL/02/2010 zo dňa 23.2.2010, s návrhom na jeho zrušenie a vrátenie veci na ďalšie konanie žalovanému. Keďže žalobca ani na výzvu súdu nezaplatil súdny poplatok, súd konanie uznesením č.k. 3S/119/2010-51 zo dňa 12.6.2012 zastavil. Žalobca sa v zákonnej lehote proti uzneseniu o zastavení konania odvolal s tým, že v lehote na odvolanie dodatočne zaplatil súdny poplatok, čo preukázal priloženým detailom obratu z účtu. Podľa § 10 ods. 3 zákona č. 71/1992 Zb. o súdnych poplatkoch prvostupňový súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Prvostupňový súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu a správca v ňom pokračuje namiesto poplatníka. Vzhľadom na to, že žalobca v lehote na podanie odvolania zaplatil súdny poplatok, rozhodol súd tak, že uznesenie o zastavení konania zrušil. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Bratislave dvojmo. Odvolaniu podanému proti rozhodnutiu, ktoré vydal súdny úradník alebo justičný čakateľ, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

